32012R0110
L 037/50
SLUŽBENI LIST EUROPSKE UNIJE
PROVEDBENA UREDBA KOMISIJE (EU) br. 110/2012
od 9. veljače 2012.
o izmjeni Priloga II. Odluci 2007/777/EZ i Priloga I. Uredbi (EZ) br. 798/2008 u pogledu unosa Južne Afrike na popis trećih zemalja ili njihovih dijelova
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno uvodnu rečenicu njezinog članka 8., prvi podstavak točke 1. članka 8. i točku 4. članka 8.,
uzimajući u obzir Direktivu Vijeća 2009/158/EZ od 30. studenoga 2009. o uvjetima zdravlja životinja kojima se uređuje trgovina unutar Zajednice i uvoz iz trećih zemalja peradi i jaja za valenje (2), a posebno njezin članak 23. stavak 1. i članak 24. stavak 2.,
budući da:
(1)
Odlukom Komisije 2007/777/EZ od 29. studenoga 2007. o utvrđivanju uvjeta zdravlja životinja i javnog zdravlja te obrazaca certifikata za uvoz iz trećih zemalja određenih mesnih proizvoda i obrađenih želudaca, mjehura i crijeva za prehranu ljudi i o stavljanju izvan snage Odluke 2005/432/EZ (3) utvrđuju se pravila za uvoz u Uniju pošiljki mesnih proizvoda i pošiljki obrađenih želudaca, mjehura i crijeva te njihov provoz i skladištenje u Uniji kako je određeno u Uredbi (EZ) br. 853/2004 Europskog parlamenta i Vijeća od 29. travnja 2004. o utvrđivanju posebnih higijenskih pravila za hranu životinjskog podrijetla (4).
(2)
Odlukom 2007/777/EZ također se utvrđuje popis trećih zemalja i njihovih dijelova iz kojih je dozvoljen takav uvoz u Uniju, provoz kroz Uniju i skladištenje u Uniji, određuju se obrasci certifikata o javnom zdravlju i zdravlju životinja i pravila o podrijetlu i potrebnim preradama za te uvezene proizvode.
(3)
Uredbom Komisije (EZ) br. 798/2008 od 8. kolovoza 2008. o utvrđivanju popisa trećih zemalja, državnih područja, zona ili kompartmenta iz kojih je dozvoljen uvoz i provoz peradi i proizvoda od peradi kroz Zajednicu te o zahtjevima veterinarskog certificiranja (5) utvrđuju se zahtjevi veterinarskog certificiranja za uvoz u i provoz kroz Uniju, uključujući skladištenje tijekom provoza, peradi, jaja za valenje, jednodnevnih pilića, jaja slobodnih od specifičnih patogena, mesa, mljevenog mesa i mehanički odvojenog mesa peradi, uključujući bezgrebenke i divlje ptice, jaja i proizvode od jaja. Ta Uredba predviđa da se ti proizvodi mogu uvoziti u Uniju samo iz trećih zemalja, državnih područja, zona ili kompartmenta koji su navedeni u dijelu 1. Priloga I. Uredbi.
(4)
Uredbom (EZ) br. 798/2008 također se utvrđuju uvjeti za treću zemlju, državno područje, zonu ili kompartment pod kojima je se može smatrati slobodnom od visoko patogene influence ptica (HPAI) i zahtjeve veterinarskog certificiranja u tom pogledu za proizvode namijenjene uvozu u Uniju.
(5)
U travnju 2011. Južna Afrika je obavijestila Komisiju o izbijanju visoko patogene influence ptica (HPAI) na svom državnom području. Kao posljedica toga Odluka 2007/777/EZ i Uredba (EZ) br. 798/2008 izmijenjene su Provedbenom uredbom Komisije (EU) br. 536/2011 (6) kako bi se predvidjeli određeni posebni postupci za uvoz iz te treće zemlje mesnih proizvoda, obrađenih želudaca, mjehura i crijeva za prehranu ljudi dobivenih od mesa bezgrebenki iz uzgoja i usoljenog suhog mesa (biltong/jerky) i pasteriziranih mesnih proizvoda koji se sastoje od ili sadrže meso pernate divljači iz uzgoja, bezgrebenki i divljih ptica.
(6)
Dodatno, uvoz u Uniju bezgrebenki za uzgoj i proizvodnju i jednodnevnih pilića, jaja za valenje te mesa bezgrebenki nije više dozvoljen s čitavog državnog područja Južne Afrike koji obuhvaća Uredba (EZ) br. 798/2008 od datuma potvrde izbijanja HPAI 9. travnja 2011.
(7)
Nakon stupanja na snagu Provedbene uredbe (EU) br. 536/2011 Južna Afrika je dostavila Komisiji informacije o poduzetim kontrolnim mjerama i razvoju epidemiološke situacije u vezi izbijanja HPAI. Mjere kontrole i nadziranja bolesti koje je Južna Afrika poduzela smatrale su se dovoljnima za ograničenje širenja bolesti i njeno zadržavanje na određenom području.
(8)
Kao posljedica Odluka 2007/777/EZ i Uredba (EZ) br. 798/2008 izmijenjene su Provedbenom uredbom Komisije (EU) br. 991/2011 (7). Tom izmjenom uvoz u Uniju mesa bezgrebenki i određenih mesnih proizvoda iz dijela Južne Afrike koji nije bio pod ograničenjima zbog razloga zdravlja životinja (područje ZA-2) ponovno je odobren. Provedbena uredba (EU) br. 991/2011 stupila je na snagu 9. listopada 2011.
(9)
Zbog dvije uzastopne izmjene, različiti dijelovi Priloga II. Odluci 2007/777/EZ trenutačno navode područje ZA-2 Južne Afrike kao odobreno za uvoz u Uniju pošiljki određenih mesnih proizvoda, obrađenih želudaca, mjehura i crijeva za prehranu ljudi i usoljenog suhog mesa (biltong/jerky) i pasteriziranih mesnih proizvoda od peradi, pernate divljači iz uzgoja, uključujući bezgrebenke i divlje ptice koji su bili posebno obrađeni kako je određeno u navedenom Prilogu.
(10)
Dodatno, podučje ZA-2 je trenutačno navedeno u dijelu 1 Priloga I. Uredbi EZ) br. 798/2008 kao odobreno za uvoz u Uniju mesa bezgrebenki od stupanja na snagu Provedbene uredbe (EU) br. 991/2011.
(11)
13. listopada 2011. Južna Afrika je obavijestila Komisiju o sumnji na izbijanje HPAI na području koje se ranije smatralo slobodnim od te bolesti. Južna Afrika je također obavijestila Komisiju da je s obzirom na sumnju zabranila otpremanje pošiljki mesa bezgrebenki i nekih mesnih proizvoda od bezgrebenki namijenjenih Uniji.
(12)
Dne 14. studenoga 2011. Južna Afrika je obavijestila o izbijanjima HPAI Svjetsku organizaciju za zdravlje životinja (OIE) koja su locirana izvan područja pogođenog bolešću, kako ga je odredila Južna Afrika i priznala Provedbena uredba (EU) br. 991/2011. Cijelo državno područje te treće zemlje se ne može više smatrati slobodnim od HPAI.
(13)
S obzirom na nepovoljan razvoj situacije u vezi bolesti u Južnoj Africi i kako bi se izbjegli nesporazumi u vezi robe proizvedene prije potvrde nedavnog izbijanja HPAI, primjereno je izmijeniti unos za Južnu Afriku u dijelu 1. Priloga I. Uredbi (EZ) br. 798/2008 kako bi se zabranio uvoz u Uniju mesa bezgrebenki i naznačio datum potvrde početnog izbijanja HPAI 9. travnja 2011. kao završni datum u stupcu 6. A toga dijela.
(14)
Osim toga kao posljedica izbijanja HPAI područje ZA-2 Južne Afrike više ne poštuje uvjete zdravlja životinja za primjenu „postupka A” za proizvode koji se sastoje od ili sadrže meso bezgrebenki iz uzgoja i obrađene želuce, mjehure i crijeva bezgrebenki za prehranu ljudi navedene u dijelu 2. Priloga II. Odluci 2007/777/EZ i za primjenu „postupka E” za usoljeno suho meso (biltong/jerky) i pasterizirane mesne proizvode koji se sastoje od ili sadrže meso peradi, pernate divljači iz uzgoja, bezgrebenki i divljih ptica navedene u dijelu 3. toga Priloga. Ti su postupci nedovoljni za otklanjanje rizika za zdravlje životinja povezanih s tim proizvodima. Unos za Južnu Afriku u pogledu područja ZA-2 u dijelu 1 Priloga II. Odluci 2007/777/EZ i unosi za Južnu Afriku u dijelovima 2. i 3. toga Priloga moraju se stoga izmijeniti kako bi se osigurala njihova primjerena obrada.
(15)
Odluku 2007/777/EZ i Uredbu (EZ) br. 798/2008 potrebno je stoga u skladu s tim izmijeniti.
(16)
Mjere predviđene ovom Uredbom su u skladu s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Prilog II. Odluci 2007/777/EZ mijenja se u skladu s Prilogom I. ovoj Uredbi.
Članak 2.
Prilog II. Uredbi (EZ) br. 798/2008 mijenja se u skladu s Prilogom II. ovoj Uredbi.
Članak 3.
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 9. veljače 2012.